«Manchester Yunayted» jamoasi sardori Ueyn Runi APLning 38-turida «Bornmut»ga qarshi kechgan o‘yinda urgan goli «Old Trafford» stadionidagi 100-si bo‘ldi. Runi APL ta’sis etilganidan buyon «Old Trafford» stadionida eng ko‘p gol urgan futbolchi bo‘ldi. 1992 yildan buyon «Manchester Yunayted» maydonida 1005ta gol urilgan bo‘lsa, shulardan 100tasi Runiga tegishli. Bu natija orqali, Runi APLda bir stadionda 100tadan ortiq gol urgan ikkinchi futbolchi bo‘ldi. Bu boradagi eng yaxshi natija «Arsenal»ning sobiq futbolchisi Terri Anriga tegishli. U «Hayberi» o‘yingohidagi uchrashuvlarda 114ta gol urgan.